# Marta Balletbò-Coll

Marta Balletbò-Coll (L'Hospitalet de Llobregat, Barcelonès, 4 de setembre de 1960) és una actriu, directora, productora i guionista de cinema catalana.

## Biografia

Es va llicenciar en química analítica a la Facultat de Ciències Químiques de la Universitat de Barcelona, va treballar com a periodista entre 1982 i 1986, i posteriorment es traslladà als Estats Units, on va estudiar un Màster (MFA) en Direcció de Cinema a la Universitat de Colúmbia, de Nova York, amb una beca Fulbright-LaCaixa.
Després de treballar com a creativa publicitària en diverses agències estatunidenques va fundar amb Ana Simón Cerezo la productora de cinema Costabrava Films, amb la qual aconseguí realitzar l'any 1995 la seva primera pel·lícula, Costa Brava (Family Album), una comèdia romàntica plena d'ironia que tingué gran èxit en el Festival de Cinema Gai i Lèsbic de San Francisco. També va publicar la novel·la en català Hotel Kempinsky, editada posteriorment en castellà per Editorial Egales el 2002 i coescrita amb Ana Simón Cerezo.
L'any 2006 fou guardonada amb el Premi Nacional de Cinema, concedit per la Generalitat de Catalunya, per la realització de la seva pel·lícula Sévigné.

## Filmografia

| Any | Títol | Com | Com | Com | Com | Notes |
| Any | Títol | Directora | Guionista | Actriu | Productora | Notes |
| 1984 | Una rosa al viento | | | Sí | | llargmetratge |
| 1984-1985 | El xou de la família Pera | | Sí | | | sèrie de TV; 23 episodis |
| 1985 | Una parella al vostre gust | | Sí | | | sèrie de TV; 8 episodis |
| 1985 | Martí, pare i fill | | Sí | | | telefilm |
| 1985-1988 | Si lo sé... no vengo | | Sí | | | concurs de TV; 5 programes |
| 1986 | Estimada Loreto | | Sí | | | telefilm |
| 1987 | Amor... salut i feina | | Sí | | | sèrie de TV; 13 episodis |
| 1991 | Harlequin Exterminator | Sí | | | | curtmetratge |
| 1995 | Costa Brava (Family Album) | Sí | Sí | Sí | Sí | llargmetratge |
| 1995 | Caminos de Sefarad | Sí | Sí | | Sí | documental |
| 1996 | Intrepidíssima | Sí | Sí | Sí | | curtmetratge |
| 1998 | Carinyo, he enviat els homes a la Lluna (¡Cariño, he enviado a los hombres a la luna!) | Sí | Sí | Sí | | llargmetratge |
| 2004 | Sévigné | Sí | Sí | Sí | | llargmetratge |

## Guardons
### Premis

* 1993: Premi del Públic al millor curtmetratge al Festival de Cinema Gai i Lèsbic de San Francisco per Intrepidíssima
* 1995: Premi del Públic a la millor pel·lícula al Festival de Cinema Gai i Lèsbic de San Francisco per Costa Brava (Family Album)
* 1995: Premi a la millor pel·lícula al Festival de Cinema Gai i Lèsbic de Los Angeles per Costa Brava (Family Album)
* 1995: Premi Ciutat de Barcelona per Costa Brava (Family Album)
* 1996: Premi Sant Jordi de Cinematografia per Costa Brava (Family Album)
* 1996: Premi del Públic a la millor pel·lícula al Festival Internacional de Cinema Lèsbic i Feminista de París per Costa Brava (Family Album)
* 2005: Premi Butaca a la millor pel·lícula catalana per Sévigné
* 2006: Premi Nacional de Cinema per Sévigné
* 2006: Premi del Públic a la millor pel·lícula al Festival Internacional de Cinema Lèsbic i Feminista de París per Sévigné

### Nominacions

* 2005: Nominació al Premi Butaca a la millor actriu catalana de cinema per Sévigné

## Referències

* 1 2 3 «Marta Balletbò-Coll». Gran Enciclopèdia Catalana. Barcelona: Grup Enciclopèdia Catalana.
* ↑ «Marta Balletbò-Coll». Diccionari enciclopèdic del cinema a Catalunya. Barcelona: Grup Enciclopèdia Catalana.
* ↑ Perfil de Marta Balletbò-Coll Arxivat 2019-08-17 a Wayback Machine. al web de les beques de "La Caixa"
* ↑ «Costa Brava (Family Album)». ABC [Consulta: 17 agost 2019].
* ↑ Costa Brava (Family Album) a FilmAffinity (anglès)
* ↑ Hotel Kempinsky Arxivat 2019-08-17 a Wayback Machine. al web de la llibreria Cómplices (castellà)
* ↑ «Lluís Homar, Anna Veiga, Marta Balletbó-Coll, l'Orfeó Català i Biel Mesquida, entre els Premis Nacionals de Cultura».
* ↑ Guardonats amb els Premis Nacionals de Cultura de 2006
* ↑ Crítica sobre la pel·lícula Sévigné
* ↑ Costa Brava (Family Album) a Catalanfilms
* ↑ Caminos de Sefarad a Catalanfilms
* ↑ ¡Cariño, he enviado a los hombres a la luna! a Catalanfilms
* 1 2 Darren, Alison. Lesbian Film Guide (en anglès). Londres i Nova York: Cassell, 2000, p. 52. ISBN 0-304-33376-X [Consulta: 17 agost 2019].
* 1 2 Marta Balletbò-Coll al Projecte Gynocine (castellà)
* ↑ Revista The Advocate, 27/3/2001, pàg. 45 (anglès)
* ↑ Palmarès del Festival Internacional de Cinema Lèsbic i Feminista de París de 1996 (francès) (anglès)
* ↑ Palmarès del Festival Internacional de Cinema Lèsbic i Feminista de París de 2006 (francès) (anglès)

## Enllaços externs

* Marta Balletbò-Coll - Lloc web oficial (anglès)
* La seva fitxa a culturalianet.com Arxivat 2011-12-04 a Wayback Machine. (castellà)
* Soc lesbiana, però… a Núvol, 4/8/2020